કેમ્પના અંતે TNN News તથા GTPL News દ્વારા ડૉ. શિવમ ઠક્કરનું ઇન્ટરવ્યું લેવામાં આવ્યું હતું. જેમાં ડૉ. શિવમ ઠક્કરે જણાવ્યું હતું કે મૂક બધિર બાળકો બોલી તથા સાંભળી શકતા ન હોવાથી તેમની શારીરિક પીડા - પીડા જ રહી જાય છે જે સમય જતા દીર્ઘકાલિન દર્દમાં પરિવર્તિત થઇ શકે છે. જેથી આઝાદીના દિવસે આવા બાળકોને પણ રોગમાંથી આઝાદી અપાવવાના ઉમદા હેતુસર સ્પંદન ટ્રસ્ટ દ્વારા આ કાર્યક્રમનું આયોજન કરવામાં આવ્યું હતું. તથા આવું દરકે ડૉક્ટર વિચારે તેમજ તેમનો દસ ટકા સમય પોતાના તન - મન - ધનથી લોકસેવામાં સમર્પિત કરે તો એક નીરોગી ભારતનું નિર્માણ થઇ શકે તેમ તેઓએ ઉમેર્યું હતું.